**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2020 m. rugpjūčio mėn. ... d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos švietimo, mokslo ir sporto ministerija |
| **Veiksmų programos prioriteto numeris ir pavadinimas:** | 1 prioritetas „Mokslinių tyrimų, eksperimentinės plėtros ir inovacijų skatinimas“ |
| **Veiksmų programos konkretaus uždavinio numeris ir pavadinimas:** | 1.2.2 „Padidinti žinių komercinimo ir technologijų perdavimo mastą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 01.2.2-LMT-K-718 „Tiksliniai moksliniai tyrimai sumanios specializacijos srityje“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 53,67 mln. Eur.  **Šios priemonės projektams skiriamas finansavimas gali viršyti Veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ administruojamoms priemonėms, finansuojamoms iš Europos regioninės plėtros fondo, įgyvendinti skiriamas Europos Sąjungos struktūrinių fondų lėšas 24 000 000 Eur.** |
| **Pagal priemonę remiamos veiklos:** | * aukšto lygio tyrėjų grupių vykdomi moksliniai tyrimai, skirti kurti ūkio sektoriams aktualias MTEP veiklų tematikas atitinkančius rezultatus, kurie vėliau galėtų būti komercinami; * mokslininkų iš užsienio pritraukimas vykdyti mokslinius tyrimus, skirtus kurti ūkio sektoriams aktualias MTEP veiklų tematikas atitinkančius rezultatus, kurie vėliau galėtų būti komercinami; * paralelinių laboratorijų MTEP veikla, skirta kurti ūkio sektoriams aktualias MTEP veiklų tematikas atitinkančius rezultatus, kurie vėliau galėtų būti komercinami. |
| **Pagal priemonę remiamos veiklos arba dalis veiklų bus vykdomos:** | Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas 2016 m. birželio 16 d. nutarimu Nr. 44P-16.1 (18**)** |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  Projektų konkursas  Tęstinė projektų atranka  Finansinė priemonė |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | Patvirtinta 2016-06-16  Pakeista 2019-09-12 |
| **Projektų atrankos kriterijaus numeris ir pavadinimas:** | 1. Projektas atitinka Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos, patvirtintos [Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“](https://www.e-tar.lt/portal/lt/legalAct/f416d360d77c11e3bb00c40fca124f97), nuostatas ir bent vieno prioriteto įgyvendinimo tematiką. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos ir atitinka bent vieno prioriteto įgyvendinimo tematiką.  Projektai, teikiami pagal 3 priemonės veiklą „Paralelinių laboratorijų MTEP veikla“, vadovaujantis [Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos įgyvendinimo Lietuvos Respublikos švietimo ir mokslo ministerijos valdymo srityje bendruoju veiksmų plano, patvirtinto Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-895](https://www.e-tar.lt/portal/lt/legalAct/acc2f37041bd11e58568ed613eb39a73), 21.6 papunkčiu, privalo atitikti išimtinai dvimokslinių tyrimų ir eksperimentinės plėtros ir inovacijų raidos prioriteto „Sveikatos technologijos ir biotechnologijos“ įgyvendinimo tematikas („Molekulinės technologijos medicinai ir biofarmacijai“ ir (arba) „Pažangi medicinos inžinerija ankstyvai diagnostikai ir gydymui“). |
| **Projektų atrankos kriterijaus pasirinkimo pagrindimas:** | Projektų atrankos kriterijus nustatytas atsižvelgiant į tai, kad Veiksmų programos prioritetui, kurį įgyvendina priemonė, taikoma 1.1 ex ante sąlyga „Moksliniai tyrimai ir inovacijos: parengta nacionalinė arba regioninė pažangiosios specializacijos strategija pagal nacionalinę reformų programą, siekiant pritraukti privačių lėšų MTI išlaidoms dengti, kuri atitinka gerai veikiančias nacionalines arba regionines MTI sistemas“. Projektų atrankos kriterijus padės užtikrinti, kad būtų atrenkami projektai, labiausiai prisidedantys prie Veiksmų programos 1.2.2 konkretaus uždavinio „Padidinti žinių komercinimo ir technologijų perdavimo mastą” tikslų ir rodiklių įgyvendinimo.  Projektų atrankos kriterijus nepagrįstai neišskiria tam tikros tikslinės grupės iš kitų, kadangi selektyvumas pagrįstas Veiksmų programos ir sumanios**ios** specializacijos strategijos nuostatomis. 3-iai priemonės veiklai yra taikoma išimtis dėl įgyvendinimo tematikų, nes tai numatyta Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos įgyvendinimo Lietuvos Respublikos švietimo ir mokslo ministerijos valdymo srityje bendrojo veiksmų plano, patvirtinto Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-895, 21.6 papunktyje ,,priemonė „Paralelinių laboratorijų veikla“ <...> aktuali dviem Prioritetinės MTEPI raidos krypties „Sveikatos technologijos ir biotechnologijos“ prioritetams – „Molekulinės technologijos medicinai ir biofarmacijai“ ir „Pažangi medicinos inžinerija ankstyvai diagnostikai ir gydymui“, tačiau neatmetama galimybė finansuoti šias veiklas ir kitose srityse atsiradus tokiam poreikiui. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | Patvirtinta 2016-06-16, pakeista 2016-10-13 |
| **Projektų atrankos kriterijaus numeris ir pavadinimas:** | 2. Pareiškėjas turi turėti veikiančią teisių, atsirandančių iš intelektinės veiklos rezultatų, valdymo tvarką. |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas (mokslo ir studijų institucija) yra įgyvendinęs [Rekomendacijų Lietuvos mokslo ir studijų institucijoms dėl teisių, atsirandančių iš intelektinės veiklos rezultatų, patvirtintų 2009 m. gruodžio 1 d. Lietuvos Respublikos švietimo ir mokslo ministro įsakymu Nr. ISAK-2462](https://www.e-tar.lt/portal/lt/legalAct/TAR.5ABC990DAC09), (toliau – Rekomendacijos) 10, 12, 16 ir 17 punktuose nustatytus reikalavimus ir pateikęs tai patvirtinančius dokumentus arba nuorodas į viešai paskelbtus dokumentus.  Vertinama, ar pareiškėjas (universiteto ligoninė) yra nustatęs vidines taisykles, vadovaudamasis Rekomendacijų 10, 12, 16 ir 17 punktuose nustatytais reikalavimais, ir pateikęs tai patvirtinančius dokumentus arba nuorodas į viešai paskelbtus dokumentus. |
| **Projektų atrankos kriterijaus pasirinkimo pagrindimas:** | Projektų atrankos kriterijus nustatytas atsižvelgiant į tai, kad įgyvendinant priemonės projektus gali būti sukuriami MTEP veiklos rezultatai. Šiems intelektinės veiklos rezultatams reikalinga valdymo, naudojimo ir disponavimo tvarka, kuri paskatintų sukurti intelektinės veiklos rezultatų komercinimo sąlygas, padėsiančias maksimaliai naudoti MTEP rezultatus. Atsižvelgiant į tai, kad Rekomendacijos yra viena iš intelektinės nuosavybės politikos įtraukimo į ilgalaikę institucijos strategiją, numatant jos įgyvendinimo mechanizmą, priemonių, kurią įgyvendinant bus siekiama paskatinti mokslo ir studijų institucijas iruniversitetų ligonines kurti originalias, praktiškai pritaikomas žinias, kurios būtų įdomios ir naudingos verslo plėtrai ir paskatintų žinių ir technologijų perdavimo procesus bei verslo ir mokslo bendradarbiavimą, tokiu būdu atliepiant 1.2.2 konkretaus uždavinio „Padidinti žinių komercinimo ir technologijų perdavimo mastą“ tikslus.  Projektų atrankos kriterijus nepagrįstai neišskiria tam tikros tikslinės grupės iš kitų, kadangi ši tvarka vienodai taikoma visiems MTEP projektams. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **3. Projektas prisideda prie COVID-19 viruso sukeliamų problemų mažinimo/sprendimo ir visuomenės atsparumo panašioms galimoms krizėms didinimo.** |
| **Projektų atrankos kriterijaus vertinimo aspektai ir paaiškinimai:** | **Vertinama, ar projektas prisideda prie COVID-19 viruso sukeliamų problemų mažinimo/sprendimo ir visuomenės atsparumo panašioms galimoms krizėms didinimo. Ši nuostata taikoma priemonės veiklai „Aukšto lygio tyrėjų grupių vykdomi moksliniai tyrimai“.** |
| **Projektų atrankos kriterijaus pasirinkimo pagrindimas:** | **Projektų atrankos kriterijus nustatytas atsižvelgiant į tai, kad įgyvendinant Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarime (pasitarimo protokolas Nr. 28), pagal priemonės veiklą „Aukšto lygio tyrėjų grupių vykdomi moksliniai tyrimai“ bus skelbiamas naujas kvietimas teikti paraiškas aukšto lygio tyrėjų grupių moksliniams tyrimams ir eksperimentinei plėtrai, skirtai COVID-19 tyrimams ir/arba pasekmėms. Projektų atrankos kriterijus nepagrįstai neišskiria tam tikros tikslinės grupės iš kitų, kadangi selektyvumas pagrįstas tik vykdomos MTEP veiklos sritimi, siejant ją su šiuo metu visuomenei itin aktualiomis COVID-19 viruso sukeliamomis problemomis.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **4. Projektu siekiamų rezultatų reikšmingumas.** |
| **Projektų atrankos kriterijaus vertinimo aspektai ir paaiškinimai:** | **Vertinama, ar projektas siekia bent vieno iš nurodytų rodiklių:**   1. **Inovatyvus, grįstas moksliniais tyrimais ir technologijomis, sukurtas testuotas ir(ar) pritaikytas vartotojui produktas ir (ar) procesas (taikoma Socialinių ir humanitarinių mokslų (HSM) ir Gamtos, technologijos, medicinos ir sveikatos bei žemės ūkio mokslų (GTM) projektams);** 2. **MTEPI produktas, atitinkantis ne žemesnį nei 5 technologinės parengties etapą (taikoma GTM ir HSM projektams);** 3. **Atviro kodo skaitmeninis išteklius (taikoma HSM ir GTM projektams);** 4. **Mokslo publikacijos, paskelbtos žurnaluose, įtrauktuose į CA WoS duomenų bazę ir turinčiuose citavimo rodiklį IF (taikoma GTM projektams);** 5. **Mokslo publikacijos, paskelbtos žurnaluose, įtrauktuose į Scopus Elsvier duomenų bazę ir turinčiuose citavimo rodiklį IF (taikoma HSM projektams).**   **Ši nuostata taikoma priemonės veiklai „Aukšto lygio tyrėjų grupių vykdomi moksliniai tyrimai“.** |
| **Projektų atrankos kriterijaus pasirinkimo pagrindimas:** | **Projektų atrankos kriterijus nustatytas atsižvelgiant į tai, kad įgyvendinant Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarime (pasitarimo protokolas Nr. 28), pagal priemonės veiklą „Aukšto lygio tyrėjų grupių vykdomi moksliniai tyrimai“ bus skelbiamas naujas kvietimas teikti paraiškas aukšto lygio tyrėjų grupių moksliniams tyrimams ir eksperimentinei plėtrai, skirtai COVID-19 tyrimams ir/arba pasekmėms. Projektų atrankos kriterijus nepagrįstai neišskiria tam tikros tikslinės grupės iš kitų, kadangi selektyvumas pagrįstas tik vykdomos MTEP veiklos sritimi, siejant ją su šiuo metu visuomenei itin aktualiomis COVID-19 viruso sukeliamomis problemomis.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | Patvirtinta 2016-06-16, pakeista 2016-10-13  **Nustatymas**  **X Keitimas** |
| **Projektų atrankos kriterijaus numeris ir pavadinimas:** | ~~3~~**5**. Mokslinio tyrimo projekto idėjos ~~novatoriškumas~~ **naujumas ir įgyvendinimo perspektyvos.** |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinamas ~~siūlomo mokslinio tyrimo projekto idėjos novatoriškumas ir įgyvendinamumas~~ **projekto įgyvendinimo metu planuojamų sukurti žinių ir (arba technologijų naujumas bei sprendžiamų mokslo ir (arba) eksperimentinės (socialinės, kultūrinės) plėtros problemų aktualumas bei pareiškėjo turima mokslinė infrastruktūra projekto tikslams pasiekti**.  Aukštesnis balas suteikiamas tam projektui, kurio metu kuriant naujas žinias ir (arba) technologijas ir įgyvendinant veiklas, sprendžiam**os** ~~aktuali mokslinė ir (arba) eksperimentinės (socialinės, kultūrinės) plėtros problema~~ **mokslo ir (arba) eksperimentinės (socialinės, kultūrinės) plėtros problemos bei kurio įgyvendinimui pareiškėjas (institucija) yra geriau pasirengusi turimos mokslinės infrastruktūros prasme**.  **Šios nuostatos taikomos vertinant Gamtos, technologijos, medicinos ir sveikatos bei žemės ūkio mokslų sričių projektus.** |
| **Projektų atrankos kriterijaus pasirinkimo pagrindimas:** | **Projektų atrankos kriterijus keičiamas atsižvelgus į tai, kad socialinių ir humanitarinių mokslų sričių projektais kuriama produkcija skiriasi nuo gamtos, technologijos, medicinos ir sveikatos bei žemės ūkio mokslų sričių projektų kuriamos produkcijos, o taip pat įvertinus ankstesnių priemonės kvietimo rezultatus ir siekiant užtikrinti aukštesnę kitų priemonės kvietimų projektų kokybę.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **6. Projekto parengimo kokybė, projekto įvykdomumas, mokslinio tyrimo grupės sudėties pagrįstumas.** |
| **Projektų atrankos kriterijaus vertinimo aspektai ir paaiškinimai:** | **Pagal šį kriterijų vertinamas projekto veiklų plano pagrįstumas bei įgyvendinamumas, o taip pat – mokslinio tyrimo grupės sudėties ir partnerio (jei projektas įgyvendinamas su partneriu) pasirinkimo optimalumas bei projekto sąsaja su pareiškėjo institucijoje vykdomomis mokslinių tyrimų ir eksperimentinės (socialinės, kultūrinės) plėtros veiklomis.**  **Aukštesnis balas suteikiamas tam projektui, kurio veiklų planas yra pagrįstas ir įgyvendinamas bei kurio mokslinio tyrimo grupės, pasirinktos institucijos ir projekto partnerio (jei projektas įgyvendinamas su partneriu) pasirinkimas yra pagrįstas ir optimalus.**  **Šios nuostatos taikomos Socialinių ir humanitarinių mokslų sričių projektams.** |
| **Projektų atrankos kriterijaus pasirinkimo pagrindimas:** | **Projektų atrankos nustatomas atsižvelgus į tai, kad socialinių ir humanitarinių mokslų sričių projektais kuriama produkcija skiriasi nuo gamtos, technologijos, medicinos ir sveikatos bei žemės ūkio mokslų sričių projektų kuriamos produkcijos, o taip pat įvertinus ankstesnių priemonės kvietimo rezultatus ir siekiant užtikrinti aukštesnę kitų priemonės kvietimų projektų kokybę.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | Patvirtinta 2016-06-16, pakeista 2016-10-13 |
| **Projektų atrankos kriterijaus numeris ir pavadinimas:** | ~~4~~**7**. Mokslinio tyrimo projekto vadovo tarptautinė mokslinė kompetencija. |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinami mokslinio tyrimo projekto vadovo moksliniai pasiekimai tarptautiniame kontekste, patirtis vykdyti ir vadovauti moksliniams tyrimams bei pajėgumas įgyvendinti teikiamą projektą. Projekto vadovo mokslinė kompetencija bus vertinama pagal pateiktus dokumentus: gyvenimo aprašymą bei pateiktų mokslinių publikacijų **ir kitos mokslinės produkcijos** sąrašą.  Aukštesnis balas bus suteikiamas tam projektui, kuriam vadovausiančio mokslininko kompetencija yra aukštesnė. |
| **Projektų atrankos kriterijaus pasirinkimo pagrindimas:** | Šis kriterijus padės atrinkti tuos projektus, kurių vykdymui vadovaus mokslinio tyrimo vadovai, turintys aukštą mokslinę kompetenciją ir darbo rezultatyvumą, vadovavimo moksliniams tyrimams patirties, gebantys, prisidėti sprendžiant svarbiausius aktualius iššūkius mokslui, todėl bus prisidedama prie veiksmų programos konkretaus uždavinio 1.2.2 veiklos “Tiksliniai moksliniai tyrimai sumanios specializacijos srityje (aukšto lygio tyrėjų grupių vykdomi moksliniai tyrimai, užsienio mokslininkų pritraukimas ir MTEP veikla, paralelinių laboratorijų veikla)“ įgyvendinimo, sudarant sąlygas mokslo ir studijų institucijoms ir universitetų ligoninėms skleisti žinias ir technologijas, kurių pritaikymas galėtų paskatinti proveržį atitinkamuose sektoriuose/srityse bei darytų žymią įtaką bendram ūkio vystymuisi.  Atsižvelgiant į tai, kad kriterijus yra išimtinai kokybinis, Pagal priemonės veiklas teikiamų projektų paraiškoms vertinti bus pasitelkiami Lietuvos ir užsienio ekspertai.  **Projektų atrankos kriterijus vertinimo aspektai tikslinami atsižvelgiant į tai, kad socialinių ir humanitarinių mokslų sričių projektais kuriama produkcija skiriasi nuo gamtos, technologijos, medicinos ir sveikatos bei žemės ūkio mokslų sričių projektų kuriamos produkcijos.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | Patvirtinta 2016-06-16, pakeista 2016-10-13  **Nustatymas**  **X Keitimas** |
| **Projektų atrankos kriterijaus numeris ir pavadinimas:** | ~~5~~**8**. Planuojami mokslinio tyrimo projekto rezultatų svarba ir ~~panaudojimo perspektyvos~~ **įgyvendinimo galimybės**. |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinami planuojamų mokslinio tyrimo projekto rezultatų svarba bei jų ~~panaudojimo~~ **įgyvendinimo** galimybės ~~ir perspektyvos~~, o taip pat - kaip ir kokiu mastu planuojami mokslinio tyrimo rezultatai prisideda prie Sumanios specializacijos programos konkrečios prioritetinės krypties veiksmų plano tikslų bei uždavinių įvykdomumo; **taip pat bus vertinama pareiškėjo ir (arba) partnerio patirtis komercializuojant MTEP rezultatus**. Aukštesnis balas skiriamas tiems projektams, kuriais planuojami rezultatai būtų **skaitlingesni, labiau prisidės prie Sumanios specializacijos strategijos įgyvendinimo, o projekto vykdytojas bus labiau patyręs komercializuojant MTEP rezultatus.**~~:~~  ~~patentas Lietuvoje, taip pat patentinė paraiška, turintis (-ti) registracijos pažymą arba~~  ~~Europos patentų biure (EPO), JAV patentų ir prekių ženklų biure (USPTO) ar Japonijos patentų biure (JPO) išduotas patentas, kurių savininkai yra Lietuvos fiziniai ar juridiniai asmenys arba~~  ~~Europos specializuotuose centruose įvertinta augalų veislė (pateikiami Reports on Technical Examination of the DUS Testing) arba~~  ~~pagal tarptautiniu mastu pripažintą tvarką įregistruota gyvūnų veislė arba~~  ~~nauja technologija, turinti įdiegimo aktą ar išbandyta gamyboje arba~~  ~~veislė ir mikroorganizmų kamienas, įregistruotas ne Lietuvoje ir turintis registracijos pažymą arba~~  ~~mokslinių tyrimų metu gautas atviras naujas skaitmeninis išteklius, duomenų bazė ar atviro kodo programinė įrangą, tinkama panaudoti MTEP.~~  **Šios nuostatos taikomos vertinant Gamtos, technologijos, medicinos ir sveikatos bei žemės ūkio mokslų sričių projektus.** |
| **Projektų atrankos kriterijaus pasirinkimo pagrindimas:** | **Projektų atrankos kriterijus keičiamas atsižvelgus į tai, kad socialinių ir humanitarinių mokslų sričių projektais kuriama produkcija skiriasi nuo gamtos, technologijos, medicinos ir sveikatos bei žemės ūkio mokslų sričių projektų kuriamos produkcijos, o taip pat įvertinus ankstesnių priemonės kvietimo rezultatus ir siekiant užtikrinti aukštesnę kitų priemonės kvietimų projektų kokybę.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **9. Mokslinio tyrimo projekto rezultatų atitiktis prioritetui ir panaudojimo perspektyvos.** |
| **Projektų atrankos kriterijaus vertinimo aspektai ir paaiškinimai:** | **Pagal šį kriterijų bus vertinama, ar ir kokiu mastu projekto rezultatai yra inovatyvūs,** **grįsti moksliniais tyrimais ar technologijomis, įgyvendinami socialinėje ar kultūrinėje aplinkoje, ar rinkoje, ir kiek šie rezultatai prisideda prie Sumanios specializacijos programos prioritetinės krypties „Įtrauki ir kūrybinga visuomenė“ veiksmų plano tikslų bei uždavinių įgyvendinimo. Taip pat – kiek projekto rezultatai prisidės prie mokslo srities/krypties vystymo bei viešojo ar** **verslo, ar nevyriausybinio sektoriaus vystymo.**  **Šios nuostatos taikomos Socialinių ir humanitarinių mokslų sričių projektams.** |
| **Projektų atrankos kriterijaus pasirinkimo pagrindimas:** | **Projektų atrankos nustatomas atsižvelgus į tai, kad socialinių ir humanitarinių mokslų sričių projektais kuriama produkcija skiriasi nuo gamtos, technologijos, medicinos ir sveikatos bei žemės ūkio mokslų sričių projektų kuriamos produkcijos, o taip pat įvertinus ankstesnių priemonės kvietimo rezultatus ir siekiant užtikrinti aukštesnę kitų priemonės kvietimų projektų kokybę.**  **Šis kriterijus leis įvertinti ir atrinkti tuos projektus, kurių planuojami rezultatai labiau inovatyvūs ir turi žymesnę sąsają su Sumanios specializacijos programos prioritetinės krypties „Įtrauki ir kūrybinga visuomenė“ veiksmų plano tikslų bei uždavinių įgyvendinimo; bei jų panaudojimo ir pritaikymo praktikoje galimybės ir perspektyvos didesnės bei realesnės.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **Nustatymas**  **X Keitimas** |
| **Projektų atrankos kriterijaus numeris ir pavadinimas:** | ~~6. Pareiškėjo dalyvavimo tarptautinių mokslo programų projektuose bei pareiškėjo vykdytų ūkio subjektų MTEP užsakymų aprėptis.~~ |
| **Projektų atrankos kriterijaus vertinimo aspektai ir paaiškinimai:** | ~~Pagal šį kriterijų bus vertinama projekto pareiškėjo dalyvavimo tarptautinių mokslo programų projektuose bei vykdytų ūkio subjektų MTEP užsakymų aprėptis.~~  ~~Vertinimas atliekamas vadovaujantis Švietimo ir mokslo ministerijai Lietuvos mokslo tarybos (toliau – LMT) pateiktais naujausiais duomenimis, gautais atliekant mokslo ir studijų institucijų mokslo (meno) darbų ir universitetų ligoninių mokslinės veiklos vertinimą vadovaujantis Kasmetinio universitetų ir mokslinių tyrimų institutų mokslinių tyrimų ir eksperimentinės plėtros ir meno veiklos vertinimo reglamentu, patvirtintu Lietuvos Respublikos švietimo ir mokslo ministro~~ [~~2017 m. spalio 4 d. įsakymu Nr. V-747~~](https://www.e-tar.lt/portal/lt/legalAct/69270ef0a8d411e78a4c904b1afa0332) ~~(toliau~~ **~~–~~** ~~Vertinimo reglamentas) ir Lietuvos mokslo ir studijų institucijų mokslinių tyrimų ir eksperimentinės plėtros bei meno veiklos vertinimo gairėmis, patvirtintomis Lietuvos mokslo tarybos pirmininko~~ [~~2018 m. birželio 15 d.~~](https://www.e-tar.lt/portal/lt/legalAct/3dedf16072f811e8ae2bfd1913d66d57) ~~įsakymu Nr. V-307 (toliau – Vertinimo gairės). Vertinimo metu iš pateikto Mokslo ir studijų institucijų mokslo (meno) darbų vertinimo duomenų, nustatoma konkretaus pareiškėjo lėšų, gautų iš tarptautinių mokslo programų projektų, ir gautų iš ūkio subjektų MTEP užsakymų vertė pagal LMT pateiktus naujausius duomenis Universitetų ligoninių mokslinė veikla buvo vertinama laikantis tų pačių principų, kaip vertinant mokslo ir studijų institucijas, pagal Vertinimo reglamentą bei Vertinimo gaires.~~  ~~Aukštesnis balas suteikiamas tam pareiškėjui, kurio lėšos, gautos iš tarptautinių mokslo programų projektų, bei lėšos, gautos iš ūkio subjektų MTEP užsakymų, yra didesnės.~~ |
| **Projektų atrankos kriterijaus pasirinkimo pagrindimas:** | ~~Projektų atrankos kriterijus padės užtikrinti, kad būtų atrenkami projektai, labiausiai prisidedantys prie veiksmų programos 1.2.2 konkretaus uždavinio „Padidinti žinių komercinimo ir technologijų perdavimo mastą” tikslų ir rodiklių įgyvendinimo, kadangi padės atrinkti projektus, kurių pareiškėjai turės didesnę patirtį dalyvaujant tarptautinių mokslo programų projektuose bei vykdytų ūkio subjektų MTEP užsakymų aprėptis yra didesnė, o tai sudarys jiems didesnes galimybes realizuoti sukurtus mokslinių tyrimų projektų rezultatus rinkoje. Konkrečių kriterijaus vertinimo aspektų svoriai ir minimalios reikšmės nustatomos projektų finansavimo sąlygų apraše.~~  ~~Projektų atrankos kriterijus nepagrįstai neišskiria tam tikros tikslinės grupės iš kitų, nes vadovaujantis veiksmų programos 1.2.2 konkrečiu uždaviniu yra tikslingai orientuotas į žinių komercinimo ir technologijų perdavimo masto didinimą.~~  **Projektų atrankos kriterijus naikinamas atsižvelgiant į tai, kad įgyvendinant Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarime (pasitarimo protokolas Nr. 28), pagal priemonės veiklą „Aukšto lygio tyrėjų grupių vykdomi moksliniai tyrimai“ bus skelbiamas naujas kvietimas teikti paraiškas aukšto lygio tyrėjų grupių moksliniams tyrimams ir eksperimentinei plėtrai, skirtai COVID-19 tyrimams ir/arba pasekmėms.**  **Dabar galiojantis kriterijus aukšto lygio tyrėjų grupių moksliniams tyrimams ir eksperimentinei plėtrai, skirtai COVID-19 tyrimams ir/arba pasekmėms, vertinamas kaip perteklinis ir negali parodyti pareiškėjo ir jo inicijuojamo MTEP veiklos projekto potencialo ir naudos prisidedant prie COVID-19 viruso sukeliamų problemų mažinimo/sprendimo ir visuomenės atsparumo panašioms galimoms krizėms didinimo.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  **(Pažymimas vienas iš galimų projektų atrankos kriterijų tipų.)** | **Nustatymas**  **X Keitimas** |
| **Projektų atrankos kriterijaus numeris ir pavadinimas:** | ~~7. Pareiškėjo ir (arba) partnerio nuosavo įnašo dydis.~~ |
| **Projektų atrankos kriterijaus vertinimo aspektai ir paaiškinimai:** | ~~Didesnis balų skaičius suteikiamas projektams, kurių pareiškėjas ir (arba) partneris įsipareigoja nuosavomis lėšomis finansuoti projekto tinkamų finansuoti išlaidų dalį. Vertinamas pareiškėjo ir (arba) partnerio tinkamų finansuoti išlaidų nuosavo įnašo santykis su visa projekto tinkamų finansuoti išlaidų suma.~~  ~~Didesnis balas suteikiamas tiems projektams, kurių pareiškėjo ir (arba) partnerio nuosavo įnašo santykis su visa projekto tinkamų finansuoti išlaidų suma yra didenis.~~  ~~Šios nuostatos taikomos priemonės veiklai „Aukšto lygio tyrėjų grupių vykdomi moksliniai tyrimai“.~~ |
| **Projektų atrankos kriterijaus pasirinkimo pagrindimas:** | ~~Projektų atrankos kriterijus padės užtikrinti, kad būtų atrenkami projektai, labiausiai prisidedantys prie veiksmų programos 1.2.2 konkretaus uždavinio „Padidinti žinių komercinimo ir technologijų perdavimo mastą” tikslų ir rodiklių įgyvendinimo.~~  ~~Projektų atrankos kriterijus nustatytas siekiant atrinkti projektus, kurių pareiškėjai ir (arba partneriai) yra pasirengę savo lėšomis kuo ženkliau prisidėti prie projekto veiklų įgyvendinimo. Nuosavas įnašas parodo projekto vykdytojo ketinimą ir suinteresuotumą kurti originalias, praktiškai pritaikomas žinias, kurios būtų įdomios ir naudingos verslui ir paskatintų žinių ir technologijų perdavimo procesus.~~  ~~Projektų atrankos kriterijus nepagrįstai neišskiria tam tikros tikslinės grupės iš kitų, nes vadovaujantis veiksmų programos 1.2.2 konkrečiu uždaviniu yra tikslingai orientuotas į žinių komercinimo ir technologijų perdavimo masto didinimą.~~  **Projektų atrankos kriterijus naikinamas atsižvelgiant į tai, kad įgyvendinant Ateities ekonomikos DNR planą, kuriam pritarta Lietuvos Respublikos Vyriausybės 2020 m. birželio 10 d. pasitarime (pasitarimo protokolas Nr. 28), pagal priemonės veiklą „Aukšto lygio tyrėjų grupių vykdomi moksliniai tyrimai“ bus skelbiamas naujas kvietimas teikti paraiškas aukšto lygio tyrėjų grupių moksliniams tyrimams ir eksperimentinei plėtrai, skirtai COVID-19 tyrimams ir/arba pasekmėms.**  **Dabar galiojantis kriterijus aukšto lygio tyrėjų grupių moksliniams tyrimams ir eksperimentinei plėtrai, skirtai COVID-19 tyrimams ir/arba pasekmėms, vertinamas kaip perteklinis ir negali parodyti pareiškėjo ir jo inicijuojamo MTEP veiklos projekto potencialo ir naudos prisidedant prie COVID-19 viruso sukeliamų problemų mažinimo/sprendimo ir visuomenės atsparumo panašioms galimoms krizėms didinimo.** |

Švietimo, mokslo ir sporto viceministras \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valdemaras Razumas

(ministerijos atsakingo asmens pareigų pavadinimas) (parašas) (vardas ir pavardė)